યુપી: ટ્રમ્પને દુર્ગંધ ન આવે એટલે યમુનામાં છોડાયું 500 ક્યૂસેક પાણી | Up Irrigation Department Released 500 Cuses Water In Yamuna To Keep It Clean For Us President Donald Trump Agra Visit - India News | I Am Gujarat
Gujarati News India યુપી: ટ્રમ્પને દુર્ગંધ ન આવે એટલે યમુનામાં છોડાયું 500 ક્યૂસેક પાણી
Updated: Feb 18, 2020 23:41 pm IST
મથુરા: અમેરિકાના પ્રેસિડન્ટ ડોનાલ્ડ ટ્રમ્પની આગ્રા મુલાકાત પહેલા ઉત્તર પ્રદેશ સિંચાઈ વિભાગે યમુનામાં બુલંદશહેરની ગંગનહેરથી 500 ક્યૂસેક પાણી છોડ્યું છે. એવું આગ્રામાં યમુનાના વહેણને સ્વચ્છ અને અવિરત બનાવવા માટે કરવામાં આવ્યું છે. આ જાણકારી મંગળવારે સરકારી અધિકારીઓને આપી.
ટ્રમ્પે 24 ફેબ્રુઆરીએ ભારત પ્રવાસે આવી રહ્યા છે. તેઓ સૌ પહેલા ગુજરાતમાં મોટેરા સ્ટેડિયમનું ઉદ્ઘાટન કરશે અને ત્યાંથી આગ્રા જશે.
21 ફેબ્રુઆરીએ બપોર સુધીમાં આગ્રા પહોંચશે પાણી
સિંચાઈ વિભાગના સુપ્રિટેન્ડિંગ એન્જિનિયર ધર્મેન્દ્ર સિંહ ફોગાટે જણાવ્યું કે, 'અમેરિકાના પ્રેસિડન્ટના આગ્રા આગમનને ધ્યાનમાં રાખીને યમુના નદીની પર્યાવરણીય સ્થિતિ સુધારવા માટે માંટ નહેરના રસ્તે 500 ક્યૂસેક ગંગાજળ મથુરામાં છોડાયું છે. આ પાણી આગામી 3 દિવસમાં મથુરા અને તેના 24 કલાક બાદ 21 ફેબ્રુઆરીની બપોર સુધી આગ્રા પહોંચશે.'
નવું પાણી આવવાથી યમુનાની 'દુર્ગંધ' ઓછી થવાની આશા
ફોગાટે કહ્યું કે, 'વિભાગનો પ્રયાસ છે કે, ગંગાજળની આ માત્રા યમુનામાં 24 ફેબ્રુઆરી સુધી સતત જળવાઈ રહે.' તંત્રના આ પગલા પર ઉત્તર પ્રદેશ પ્રદૂષણ નિયંત્રણ વિભાગના આસિસ્ટન્ટ એન્જિનિયર ડોક્ટર અરવિંદ કુમારે જણાવ્યું કે, 'જો આગ્રામાં યુમના નદીના પ્રદૂષણને નિયંત્રિત કરવા માટે 500 ક્યૂસેક ગંગાજળ છોડવામાં આવ્યું છે, તો એ નિશ્ચિત રીતે પ્રભાવ પાડશે. મથુરાની સાથે-સાથે આગ્રામાં પણ યમુના નદીમાં ઓક્સિજનની માત્ર વધશે અને બાયોલોજિકલ ઓક્સિજન ડિમાન્ડ અને ઓક્સિજન ડિમાન્ડની માત્રામાં ઘટાડો આવશે. એવું થવા પર યમુનાનું પાણી ભલે પીવા યોગ્ય ન થાય, પરંતુ તેના દુષ્પ્રભાવ અને દુર્ગંધમાં તો ઘટાડો થવાની આશા રાખી શકીએ છીએ.'
કંઈ ખાસ ફાયદો નહીં થાય: પર્યાવરણવિદો
છેલ્લા બે દાયકાથી પણ વધુ સમયથી મુથરામાં યમુનાની સ્વચ્છતા માટે કામ કરી રહેલા શ્રીમાથુર ચતુર્વેદ પરિષદના ગોપેશ્વર નાથ ચતુર્વેદીનું કહેવું છે કે, 'ગંગામાં પાણી છોડીને કંઈ ખાસ લાભ નહીં થાય. તેનાથી ભલે એક દિવસ માટે સરકારની ઈજ્જત બનીચ જશે, પરંતુ કંઈ બદલાશે નહીં. ગંદકી કયાદ દૂર થઈ જાય, પરંતુ દુર્ગંધ દૂર થવાની શક્યતા ઓછી છે.'